OpenLLM-France/wikimedia huggingface dataset:
# Trumoi

Trumoia, halaber ihurtzuria, inusturia edo ostotsa, tximista batek eragindako talka uhinaren soinua da, tximistak berak, bere inguruko airea berotzen duenean, hodeien artean edo hodeietatik lurrerako bidean, 28.000 °C baino gehiagoko tenperaturan. Aire oso bero hau bolumenean hazten da eta abiada handian mugitzen da, baina, inguruko aire hotzarekin nahastean, bat batean jaisten da bere tenperatura eta uzkurtu egiten da. Uzkurtze eta zabaltze azkar honek, trumoiaren soinua sortzen duten talka uhinak eratzen ditu.

## Izenak

Sarreran emandako izenez gain, hauek dira Euskaltzaindiaren Hiztegian aurkitzen ditugun beste aldaera batzuk: durunda (Zub.), ortzantz (Ipar.) eta trumonada (Bizk.).

## Denbora neurria

Soinua eta argia, atmosferan zehar abiada ezberdinetan doazenez, bien arteko denbora tartea neur daiteke, tximista erori den distantziaren estimazio bat egiteko. Soinuaren abiadura, airean, gutxi gora-behera, 340 m/sko da. Argiarena, berriz, 300.000 km/skoa, eta, beraz, tximista, mikrosegundo batzuetan baino ezin da ikusi erori ondoren. Hala, gutxi gora-behera, tximistaren erorketa distantzia, tximista erori den unetik hiru segundoko kilometro bat da.

## Mitologian

Tximistadun ekaitzak sarri gertatzen diren edo tximistek eurien iritsiera eta garai lehorraren amaiera iragartzen duten tokietan bizi ziren herri politeistek, trumoiaren jainko bat zuten. Hala, Zeus, Jupiter eta Thor aipa daitezke.

## Kanpo estekak

* Datuak: Q83301
* Multimedia: Thunder / Q83301
# Trumoi-ekaitz

Trumoi-ekaitza edo trumonada bat-bateko atmosferako deskarga elektriko bat edo gehiago argi-pirrinta (oinaztu) eran eta soinu supituko edo burrunbatsu (trumoi) gisa nabaritzen den fenomeno meteorologikoa da.

## Eboluzioa

Trumoi ekaitz guztiek, axolik ez zein motakoak diren, hiru fase dituzte:
* Kumulu fasea
* Fase heldua, eta
* Lasaiakeria fasea
Atmosferaren egoeraren arabera, fase bakoitzak 20 minututik zenbait ordutara iraun dezake.

## Motak

Haizearen arabera, lau trumoi ekaitz motak daude:
* Barrunbe bakanekoak
* Barrunbe anizkunekoak
* Barrunbe anizkuneko lerroak
* Gainbarrunbeak

## Kokapena

Trumoi ekaitzak munduko edozein lekutan ager daitezke, eskualde polarretan ere, baina arruntagoak dira baso tropikaletan. Munduan trumoi ekaitz gehiago izan dituzten herriak Ugandako Kampala eta Tororo edo Indonesiako Bogor eta Java dira. Euskal Herrian oso arruntak dira baita ere.

## Mitologia

Historian zehar, gizakiok trumoi ekaitzen indarra miretsi izan dugu. Erromatarrek Jupiterrek sortuak zirela uste zuten. Amerindiarrek, era berean, Izpiritu Handiak.

## Erreferentziak

* ↑ Euskalmeteren definizioa
* ↑ (Ingelesez) "A Haudenosaunee Pantheon "

## Kanpo estekak

* Datuak: Q2857578
* Multimedia: Thunderstorms / Q2857578
# The Man Who Knew Too Little

The Man Who Knew Too Little (euskaraz Gutxiegi Zekien Gizona), 1997ko Jon Amiel ingeles zinema zuzendariak zuzendutako komedia film bat da. Robert Farrar idazlearen Watch That Man eleberrian oinarritua dago, eta Alfred Hitchcock ingeles zuzendariaren 1934ko The Man Who Knew Too Much (Gehiegi Zekien Gizona) filmean eta 1956ko berregokitzapenaren parodia da.

## Argumentua

Oharra: Atal honek istorio osoa edo amaiera argitzen du.
Wallace Ritchie (Bill Murray) Iowako Des Moines hirikoa den eta aktorea izatea beste ametsik ez duen gizasemea Londres hirira joan da, bertan bankaria den James (Peter Gallagher) anaiarekin urtebetetze eguna elkarrekin igarotzera. Anaia negozio garrantzitsu bat itxitzear denez, berebiziko une horretan anaia berarengandik aldentzeko antzerki audizio batera bidaliko du, baina hango gorabehera baten ondorioz, mundu osoko bakea kolokan jar dezakeen sobietar eta britainiar espioien arteko lehiaren erdian topatuko da.

## Aktoreak

* Bill Murray: Wallace Ritchie
* Peter Gallagher: James Ritchie
* Joanne Whalley: Lori
* Alfred Molina: Boris 'Harakina' Blavasky
* Richard Wilson: Sir Roger Daggenhurst
* Geraldine James: Ludmilla Kropotkin doktorea
* John Standing: Gilbert Embleton
* Anna Chancellor: Barbara Ritchie
* Nicholas Woodeson: Sergei
* Simon Chandler: Hawkins
* John Thomson: Dimitri
* Cliff Parisi: Uri
* Dexter Fletcher: Otto
* Sheila Reid: SSko kapeladun emakumea
* Eddie Marsan: 1. erasotzailea

## Kanpo estekak

* IMDBko fitxa irakurgai (Ingelesez)
* Datuak: Q392697
# The Man Who Knew Too Much (1956ko filma)

The Man Who Knew Too Much (euskaraz Gehiegi Zekien Gizona) 1956ko Alfred Hitchcock ingeles zinema zuzendariaren espioitza eta suspensezko filma bat da.
Aurretik, 1934an Hitchcockek Erresuma Batuan izen bereko The Man Who Knew Too Much filma burutua zuen, baina oraingo honetan AEBtan aurrekontu handiagoa izanez filmatu zuen.
1956ko Canneseko Zinemaldian lehiatu zen. Bestalde, Doris Day abeslari eta aktoreak abestutako Whatever Will Be, Will Be (Que Sera, Sera) abestiari esker Jatorrizko abesti onenaren Oscar Saria irabazi zuen.

## Argumentua

Ben MacKenna estatubatuar medikua, Jo emaztea eta haien semea den Hank Marrokon oporrak igarotzen ari dira. Bapatean senar-emazteak Marrakexeko azoka bisitatzen ari diela Benen besoetan espioi bat hiltzen denean, hotelera itzuli eta haien semea bahitua izan dela ikusiko dute. Zeinengan konfidatu jakin ezinik, MacKennatarrak nazioarteko espioitza sare baten barnean sarturik topatuko dira, haien semea askatu asmoz hainbat pasarte eta gertakizun bitxi iragan beharko dituztelarik.

## Aktoreak

* James Stewart: Benjamin McKenna medikua
* Doris Day: Josephine Jo Conway McKenna
* Brenda De Banzie: Lucy Drayton
* Bernard Miles: Edward Drayton
* Ralph Truman: Buchanan inspektorea
* Daniel Gélin: Louis Bernard
* Mogens Wieth: Enbaxadorea
* Alan Mowbray: Val Parnell
* Hillary Brooke: Jan Peterson
* Christopher Olsen: Hank McKenna

## Bitxikeria

Filma honetan Alfred Hitchcock zuzendaria Marrakexko Djemà-el-Fna plazan bertako akrobatei begira agertzen da.

## Iruditegia

* James Stewart.

## Kanpo estekak

* The Man Who Knew Too Much' filmaren IMDBko fitxa irakurgai (Ingelesez)
* Datuak: Q486826
* Multimedia: The Man Who Knew Too Much / Q486826
# The Mambo Kings

The Mambo Kings (euskaraz Manboaren Erregeak), 1992ko Arne Glimcher estatubatuar zinema zuzendariaren musikal drama film bat da. Oscar Hijuelos idazlearen The Mambo Kings Play Songs of Love (1989 Manboaren Erregeek Maitasun Abestiak Jotzen Dituzte) eleberrian oinarritua dago. Armand Assante, Antonio Banderas, Cathy Moriarty eta Maruschka Detmers aktoreek antzeztu zuten.
Jatorrizko abesti onenaren Oscar Sariaren izendapen jaso zuen (Arne Glimcher eta Robert Kraft, "Beautiful Maria of My Soul").

## Argumentua

Oharra: Atal honek istorio osoa edo amaiera argitzen du.
1950eko hamarkadaren hasiera, Cesar (Armand Assante) eta Nestor Castillo (Antonio Banderas) kubatar anaiek Habanatik New Yorkerako hegazkinean iritsi berriak dira, AEBetako musika munduan arrakasta izateko asmoz. César emakumezalea da, aldiz, Néstor nostalgiko eta lotsatiagoa, musikagilea eta tronpeta-jotzailea da. Bere izaeraren erruz, Césarrek hiriko gangsterrekin arazoak izaten hasiko da.

## Aktoreak

* Armand Assante: Cesar Castillo
* Antonio Banderas: Nestor Castillo
* Cathy Moriarty: Lanna Lake
* Maruschka Detmers: Delores Fuentes
* Desi Arnaz, Jr.: Desi Arnaz, Sr.
* Roscoe Lee Browne: Fernando Perez
* Celia Cruz: Evalina Montoya
* Vondie Curtis-Hall: Miguel Montoya
* Talisa Soto: Maria Rivera
* Tito Puente: Bere burua antzeztuz
* Thomas F. Duffy: Mulligan
* Frank Grillo: Machito

## Kanpo estekak

* IMDBko fitxa irakurgai (Ingelesez)
* Datuak: Q1888182
# The Man Who Fell to Earth (telesaila)

The Man Who Fell to Earth 2022ko estatubatuar zientzia-fikziozko telesaila da, Jenny Lumetek eta Alex Kurtzmanek Showtimeentzat sortua. Walter Tevisen izen bereko eleberrian oinarrituta, 1976an film bat ere egin zuten.

## Sinopsia

Oharra: Atal honek istorio osoa edo amaiera argitzen du.
Estralurtar bat da telesail honetako protagonista. Lurrera helduko da gizateriaren eboluzioaren garai erabakigarri batean, eta bere iraganari aurre egin beharko dio, etorkizunean zer rol jokatuko duen argitzeko. Beste protagonista emakumezko zientzialari bat da, bi mundu horiek salbatzeko barneko beldurrei aurre egin beharko dien ingeniaria.

## Aktoreak

* Chiwetel Ejiofor: estralurtarra/Faraday
* Naomie Harris: Justin Falls
* Annelle Olaleye: Molly Falls
* Clarke Peters: Josiah Falls
* Bill Nighy: Thomas Jerome Newton
* Jimmi Simpson: Spencer Clay
* Kate Mulgrew: Drew Finch
* Rob Delaney: Hatch Flood
* Sonya Cassidy: Edie Flood
* Joana Ribeiro: Lisa Dominguez
* Martha Plimpton: Officer K. Faraday
* Tanya Moodie: Portia
* Josh Herdman: Terry

## Erreferentziak

* ↑ «The Man Who Fell To Earth» Berria 2022-05-07 CC BY-SA 4.0 lizentziapean.

## Kanpo estekak

* Datuak: Q107335321
# The Man Who Killed Don Quixote

The Man Who Killed Don Quixote 2018ko Terry Gilliam britainiar zinema zuzendariak zuzendutako abenturazko film komikoa da. 29 urte behar izan ditu Terry Gilliamek filma amaitu eta estreinatzeko. 1989. urtean hasi zuen filma lantzen, eta 2000. urtean filmatzen, Nafarroan.

## Argumentua

Oharra: Atal honek istorio osoa edo amaiera argitzen du.
Toby iragarki zuzendari ziniko bat da, baina zapatari ero baten eldarnioan harrapaturik geratuko da. On Kixote dela uste du zapatariak. Hainbat abentura surrealistaren ondoren, Tobyk aurre egin beharko dio gaztetan sortu zuen film baten ondorioei: Espainiako herrixka bati itxaropen faltsuak eman zizkion.

## Aktoreak

* Adam Driver: Toby Grisoni
* Jonathan Pryce: "On Kixote"
* Stellan Skarsgård: buruzagia
* Olga Kurylenko: Jacqui
* Joana Ribeiro: Angelica
* Óscar Jaenada: ijitoa
* Jason Watkins: Rupert
* Sergi López: baserritarra
* Rossy de Palma: baserritarraren emaztea
* Hovik Keuchkerian: Raul
* Jordi Mollà: Alexei Miiskin

## Erreferentziak

* 1 2 «Film Sinopsia» Berria 2018-05-23 CC BY-SA 4.0 lizentziapean.
* ↑ «The best films never made» The Independent 2017-11-17.

## Kanpo estekak

* Datuak: Q2095178
* Multimedia: The Man Who Killed Don Quixote / Q2095178
# The Man Who Knew Too Much (1934ko filma)

The Man Who Knew Too Much (euskaraz Gehiegi Zekien Gizona) 1934ko Alfred Hitchcock ingeles zinema zuzendariaren suspensezko filma bat da. Leslie Banks, Edna Best, Peter Lorre, Nova Pilbeam eta Frank Vosper aktoreek antzeztu zuten.
Hitchcocken Britainiar Garaiko filmetan goraipatuena eta kritika onenak jaso zituena da. 1956ean, jada Estatu Batuetan, Hitchcockek izen berdineko berreegokitzapena filmatu zuen, hartan James Stewart eta Doris Day aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bob (Leslie Banks) eta Jean Lawrence (Edna Best) senar-emazteak eta euren alaba Betty (Nova Pilbeam) Suitzan oporrak igarotzen ari den britainiar familia osatzen dute. Bertan, Louis Bernard (Pierre Fresnay) izeneko gizon bitxia ezagutuko dute. Louisek, hil aurretik, Bobi Britainar Enbaxadara agiri garrantzitsu batzuk eraman ditzan eskatuko dio. Istorioa aurrera doan einean, britainiar espioia zela argituko da. Halere, euren isiltasun ziurtatzeko asmoz, Abbott (Peter Lorre) izeneko gizatxarra buru duen hiltzaile talde batek Betty bahituko du.

## Aktoreak

* Leslie Banks: Bob
* Edna Best: Jill
* Peter Lorre: Abbott
* Frank Vosper: Ramon
* Hugh Wakefield: Clive
* Nova Pilbeam: Betty Lawrence
* Pierre Fresnay: Louis
* Cicely Oates: Agnes erizaina
* B. A. Clarke Smith: Binstead
* George Curzon: Gibson

## Kanpo estekak

* The Man Who Knew Too Much filmaren IMDBko fitxa irakurgai (Ingelesez)
* Datuak: Q506625
* Multimedia: The Man Who Knew Too Much (1934 film) / Q506625
# The Man Who Would Be King (argipena)

The Man Who Would Be King izenburuak bi adiera hauek ditu:
* The Man Who Would Be King: Rudyard Kiplingek idatzitako eleberria, 1888an argitaratua.
* The Man Who Would Be King: John Hustonek zuzendutako filma, 1975ean estreinatua.
# The Man Who Shot Liberty Valance

The Man Who Shot Liberty Valance (euskaraz Liberty Valance Tirokatu Zuen Gizona) 1962ko John Ford estatubatuar zinema zuzendariaren western filma bat da. Dorothy M. Johnson idazlearen eleberri batean oinarritua dago. Bertan, John Wayne, James Stewart, Vera Miles, Lee Marvin, Edmond O'Brien, Woody Strode, Andy Devine, John Carradine eta Lee Van Cleef aktoreek antzeztu zuten.
filma hau 2007a ezkeroztik Ameriketako Estatu Batuetako Kongresuaren Liburutegiko Zinemategi Nazionalean bere kultur, historia eta estetika baloreeengatik gordeta dago.

## Argumentua

Ameriketako Estatu Batuetako Kongresuko Ransom Stoddard (James Stewart) senatari zaharrak kazetari bati Hallie (Vera Miles) emaztearekin batera bere aspaldiko adiskidemina zen Tom Doniphon-en (John Wayne) hiletara joan izanaren arrazoia eta istorioa kontatzen dio. Dena orain dela urte asko hasi zen, Ransom senataria Mendebalde Urruneko Shinbone herri txikira iritsitako abokatu gazte bat zenean, bertan abokatu izateaz gain legea ezartzeko asmoz. Bere helmugara ailegatu aurretik, Liberty Valance (Lee Marvin) bidelapurrak lapurtu eta jipoitua izan zen.

## Aktoreak

* John Wayne: Tom Doniphon
* James Stewart: Ransom Stoddard
* Vera Miles: Hallie Stoddard
* Lee Marvin: Liberty Valance
* Edmond O'Brien: Dutton Peabody
* Andy Devine: Link Appleyard marshalla
* Ken Murray: Doc Willoughby
* John Carradine: Cassius Starbuckle maiorra
* Jeanette Nolan: Nora Ericson
* John Qualen: Peter Ericson
* Willis Bouchey: Jason Tully
* Carleton Young: Maxwell Scott
* Woody Strode: Pompey
* Denver Pyle: Amos Carruthers
* Strother Martin: Floyd
* Lee Van Cleef: Reese
* Robert F. Simon: Handy Strong
* O. Z. Whitehead: Herbert Carruthers
* Paul Birch: Winder alkatea
* Joseph Hoover: Charlie Hasbrouck
* Shug Fisher: Kaintuck

## Kanpo estekak

* The Man Who Shot Liberty Valance filmaren IMDBko fitxa irakurgai (Ingelesez)
* Datuak: Q555687
* Multimedia: The Man Who Shot Liberty Valance / Q555687
# The Man Who Sold the World

The Man Who Sold the World (euskaraz Mundua Saldu Zuen Gizona) David Bowie ingeles musikariaren abesti bat da. Gerora Nirvana estatubatuar musika taldeak ere abesti honen bertsio bat argitaratu zuen.

## Kanpo estekak

* David Bowie musikariaren jatorrizko The Man Who Sold the World' abestiaren bertsioa entzungai (Ingelesez)
* Nirvana musika taldearen The Man Who Sold the World' abestiaren bertsioa entzungai (Ingelesez)
* Datuak: Q2341319
# The Man Who Wasn't There (2001eko filma)

The Man Who Wasn't There (euskaraz Hor Egon Ez Zen Gizona) 2001eko Joel eta Ethan Coen estatubatuar zinema zuzendari, gidoigile eta ekoizleek zuzendu, idatzi eta ekoiztutako neo-noire filma bat da. Billy Bob Thornton, Frances McDormand, Michael Badalucco, Richard Jenkins, Scarlett Johansson, Jon Polito, Tony Shalhoub eta James Gandolfini aktoreek antzeztu zuten.
2001eko maiatzaren 13an Canneseko Zinemaldian estreinatu eta sail ofizialean lehiatu zen.

## Argumentua

Oharra: Atal honek istorio osoa edo amaiera argitzen du.
1949ko uda. Ed Crane (Billy Bob Thornton) Kalifornia iparraldeko Santa Rosa udalerri txikian bizi den izaera barnerakoieko bizargilea da, bere egunerokotasunak ez duela asebetetzen sentitzen du. Bere emazteak (Frances McDormand) beste gizonekin engainatuz berarekiko desleial izateak txantaia eginez dirua lortzeko aukera egokia eskeini eta bere bizitza motela aldarazten lagun diezaiokela ikusiko du.

## Aktoreak

* Billy Bob Thornton:Ed Crane
* Frances McDormand: Doris Crane
* Michael Badalucco: Frank Raffo
* Richard Jenkins: Walter Abundas
* Scarlett Johansson: Birdy Abundas
* Jon Polito: Creighton Tolliver
* Tony Shalhoub: Freddy Riedenschneider
* James Gandolfini: Big Dave Brewster
* Katherine Borowitz: Ann Nirdlinger Brewster
* Christopher Kriesa: Persky ofiziala
* Brian Haley: Krebs ofiziala
* Jack McGee: Burns ikertzaile pribatua
* Adam Alexi-Malle: Jacques Carcanogues
* Christopher McDonald: Macadam saltzailea
* John Michael Higgins: ERko medikua (krediturik gabe)

## Kanpo estekak

* The Man Who Wasn't There filmaren iragarkia ikusgai. Youtube.com (Ingelesez)
* The Man Who Wasn't There filmaren IMDBko fitxa irakurgai (Ingelesez)
* Datuak: Q913440
# Tesalonikako metroa

Tesalonikako metroa (grezieraz: Μετρό Θεσσαλονίκης), Greziako Tesalonika hiriko garraiobide publikoa izango da.
Eraikuntza lanak 2006ko ekainean hasi ziren eta lehen linea 2013ko amaieran zabaltzea espero da.

## Geltokiak

* Neos Sidirodromikos Stathmos
* Dimokratias
* Venizelou
* Agia Sofia
* Sintrivani
* Panepistimio
* Papafi
* Efklidi
* Fleming
* Analipseos
* Patrikiou
* Voulgari
* Nea Elvetia

## Ikus, gainera

* Tesalonika

## Kanpo estekak

* (Ingelesez) Metroaren webgune ofiziala.
* (Ingelesez) Tesalonikako metroa urbanrail.net webgunean.
* Datuak: Q1326567
* Multimedia: Thessaloniki Metro / Q1326567
# Teschemacherita

Teschemacherita karbonato motako minerala da.

## Ezaugarriak

Teschemacherita karbonato mineralaren formula kimikoa hau da: ${\ce {(NH4)HCO3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Erreferentziak

* 1 2 (Ingelesez) «Teschemacherite: Mineral information, data and localities.» www.mindat.org (Noiz kontsultatua: 12-05-2019).
# Tesco

Tesco plc ('tɛs.koʊ) ahoskatua) britainiar jatorriko korporazio multinazionala da, deskontu-dendak kudeatzen dituena. Jack Cohenek sortu zuen 1919an. Bere egoitza nagusia Welwyn Garden Cityn dago, Hertfordshiren.
450.000 langile baino gehiago ditu eta munduko txikizkari handienen artean dago.

## Kanpo estekak

* Datuak: Q487494
* Multimedia: Tesco / Q487494
# Tescott (Kansas)

Tescott Kansasko hiri bat da. Ottawa konderrian kokatua dago. 2010ean 319 biztanle zituen, 0,94 kilometro koadrotan banatuta.

## Ikus, gainera

* Ottawa konderria

## Kanpo estekak

* Datuak: Q2185333
# Tesalonikako Ediktua

Tesalonikako Ediktua, baita Cunctos populos (euskaraz: herri guztiei) moduan ezagutua, 380ko otsailaren 27an egin zen ediktu edo lege erromatar bat izan zen. Lege honen arabera, kristautasuna Erromatar Inperioko erlijio ofizial bihurtu zuen. Biztanle guztiak, kristauak izatera bultzatu zituen. Ondorioz, kristautasuna Erromako inperioaren erlijioaz bihurtzeaz gainera, irmotasun eta indar handia eman zion kristautasunari. Graziano, Valentiniano II.a eta Teodosio I.a Handia enperadoreek egin zuten ediktua Konstantinoplan.

## Tesalonikako Ediktuaren testua

| « | «IMPPP. GR(ATI)IANUS, VAL(ENTINI)ANUS ET THE(O)D(OSIUS) AAA. EDICTUM AD POPULUM VRB(IS) CONSTANTINOP(OLITANAE). Cunctos populos, quos clementiae nostrae regit temperamentum, in tali volumus religione versari, quam divinum Petrum apostolum tradidisse Romanis religio usque ad nuc ab ipso insinuata declarat quamque pontificem Damasum sequi claret et Petrum Aleksandriae episcopum virum apostolicae sanctitatis, hoc est, ut secundum apostolicam disciplinam evangelicamque doctrinam patris et filii et spiritus sancti unam deitatem sub parili maiestate et sub pia trinitate credamus. Hanc legem sequentes Christianorum catholicorum nomen iubemus amplecti, reliquos vero dementes vesanosque iudicantes haeretici dogmatis infamiam sustinere ‘nec conciliabula eorum ecclesiarum nomen accipere’, divina primum vindicta, post etiam motus nostri, quem ex caelesti arbitro sumpserimus, ultione plectendos. DAT. III Kal. Mar. THESSAL(ONICAE) GR(ATI)ANO A. V ET THEOD(OSIO) A. I CONSS.» | » |
| —Teodosioren Kodea 16.1.2 |||
| « | Gure administrazio errukiorrak gobernatutako herri guztiek Petri jainkotiar apostoluak erromatarrei emandako erlijioa izan dezatela nahi dugu, gaur egunera arte Petrik berak aditzera eman bezala zabaldutako erlijioa. Ageri-agerian dago Damaso Aita Santuak eta Petri gotzainak, apostoluen santutasuneko gizonak, ere erlijio hori dutela. Apostoluen irakatsiaren eta ebangelio-doktrinaren arabera, jainko bakarrak Aita, Semea eta Espiritu Santua direla, maiestate bera dutela eta Hirutasun Santu errukiorra direla sinesten dugu. Arau hori betetzen duten guztiak kristau katolikotzat har daitezela agintzen dugu, eta gainerako guztiak, berriz, zorotzat eta heretikotzat. Heretikoak biltzen diren tokiak ez dira elizatzat hartuko. Gainera, Jainkoaren mendekuari egin beharko diote aurre, eta guk geuk ere zigortuko ditugu. Aita zerukoaren borondateari jarraituz. Graziano, Valentiniano II eta Teodosio Augusto enperadoreen ediktua, Konstantinopla hiriko biztanleei, K.o. 380. urtea. | » |

## Kanpo estekak

* Datuak: Q1257878
# Tesalonikako golkoa

Tesalonikako golkoa (grezieraz: Θερμαϊκός Κόλπος) Egeo itsasoko golkoa, Tesalonikaren hegoaldean, Pieria eta Imatiaren ekialdean eta Kalkidikaren mendebaldean dagoena. 100 km-ko luzera eta 5 km-ko zabalera ditu.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q913418
* Multimedia: Thermaic Gulf / Q913418
# Teschenmoschel

Teschenmoschel Alemaniako udalerria da. Renania-Palatinatua estatuan dago, [[Donnersberg barrutia|Donnersberg]] barrutian. 2014an 120 biztanle zituen 3,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656016
* Multimedia: Teschenmoschel / Q656016
# Two for the Seesaw

Two for the Seesaw 1962ko Robert Wise estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Jerry Ryan, Omahako abokatu bat, Manhattanera heldu da bere ezkontza hautsi eta lana galdu ostean. Bakarrik sentitzen denez, bere lagun Oscarrek ematen duen festara doa. Bertan Gittel Mosca Bronxeko dantzaria ezagutu eta maitasun-harremanetan hasiko dira.

## Aktoreak

* Robert Mitchum: Jerry Ryan
* Shirley MacLaine: Gittel Mosca
* Edmon Ryan: Frank Taubman
* Elisabeth Fraser: Sophie
* Eddie Firestone: Oscar
* Billy Gray: Mister Jacoby

## Erreferentziak

* ↑ www.sansebastianfestival.com

## Kanpo estekak

* Datuak: Q1815458
# Two Strike (Hego Dakota)

Two Strike Ameriketako Estatu Batuetako erroldak esleitutako leku bat da. Todd konderrian dago, Hego Dakota estatuan. 282 biztanle ditu, 48,089517 kilometro koadroko azaleran banatuta.

## Ikus, gainera

* Todd konderria

## Kanpo estekak

* Datuak: Q2536701
# Two Thousand Maniacs!

Two Thousand Maniacs! (euskaraz Bi Mila Maniako!) 1964ko Herschell Gordon Lewis estatubatuar zinema zuzendariak zuzendutako beldurrezko gore film bat da. William Kerwin, Connie Mason eta Jeffrey Allen aktoreek antzeztu zuten.
Gaizki zuzendutako filma izatearen ospea izan arren, denboraren poderioz gore generoko zinemazaleen artean kultuzko filma bilakatu da. Blood Feast ("Odol Festa", 1963) eta Color Me Blood Red ("Odol Gorriz Kolorezta Nazazu", 1965) filmeekin batera Odolaren Trilogia ("The Blood Trilogy") deritzona osatzen du.2005ean 2001 maniacs izeneko berregokitzapena izan zuen.
10,000 Maniacs estatubatuar musika alternatibo taldeak film honen izenburuan oinarriturik izena hartu zuen.

## Argumentua

Oharra: Atal honek istorio osoa edo amaiera argitzen du.
Hegoaldeko Estatu Batuak. Pleasant Valley izeneko herri txikian AEBtako Gerra Zibilean Iparraldeko Soldadu Unionistak etorri eta herria arpilatu eta suntsitu zuteneko mendeurrena betetzera doa. Herritarrek sei turista yankee ospakizun honetarako gonbidatu dituzte, baina turista xaloak bertaratzean mendeku egarriz dauden herritarrek bahitu eta sufrimenduz beteriko heriotza ekarriko dien joku ankerren biktimak izango dira.

## Aktoreak

* William Kerwin: Tom White
* Connie Mason: Terry Adams
* Jeffrey Allen: Mayor Buckman
* Ben Moore: Lester
* Gary Bakeman: Rufe
* Jerome Eden: John Miller
* Shelby Livingston: Bea Miller
* Michael Korb: David Wells
* Yvonne Gilbert: Beverly Wells
* Mark Douglas: Harper
* Linda Cochran: Betsy
* Vincent Santo: Billy
* Andy Wilson: Polizia

## Kanpo estekak

* Two Thousand Maniacs! filmaren iragarkia ikusgai. Youtube.com (Ingelesez)
* Two Thousand Maniacs! filmaren IMDBko fitxa irakurgai (Ingelesez)
* Datuak: Q1633937
# Two World Financial Center

Two World Financial Center, Ameriketako Estatu Batuetako New York hirian dagoen bulego etxe orratz bat da. Guztira 197 metro eta 44 solairu dauzka eta 1987an amaitu zuten eraikitzen.
Haines Lundberg Waehler eta Cesar Pelli & Associates arkitekto taldeek diseinatu zuten.

## Ikus, gainera

* World Financial Center (New York)
* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q264439
* Multimedia: 225 Liberty Street / Q264439